**Toimintakertomus 2022**

***Yhdistyksen tarkoitus***

Weimarinseisojakerho ry - Weimaraner Club of Finland - perustettiin tammikuussa 2005 ja merkittiin yhdistysrekisteriin 27.06.2005. Weimarinseisojien virallinen rotujärjestö Suomessa on Saksanseisojakerho ry.

Yhdistyksen ensisijaisena tavoitteena on edistää Suomessa weimarinseisojien rodunomaista käyttöä metsästyksessä. Yhdistys pyrkii myös kokonaisvaltaisesti edistämään puhdasrotuisten lyhyt- ja pitkäkarvaisten weimarinseisojien jalostusta sekä kasvatusta. Näihin päämääriin pyritään järjestämällä KAER koe, harjoitustilaisuuksia ja muita tapaamisia jäsenistölle.

Weimarinseisojakerho tiedottaa jäsenilleen tapahtumista ja weimarimaailman uutisista kotisivujen lisäksi neljä kertaa vuodessa jäsenille lähetettävässä Uutiskirjeessä (WeimariWiesti) sekä kerhon facebook -sivuilla.

***Tiivistelmä kuluneen vuoden toiminnasta***

Vuoden 2022 ensimmäisen puoliskon aikana Weimarinseisojakerho ry järjesti yhteistä tekemistä ympäri Suomen kasaten yhtenäisyyttä weimarinseisojaharrastajien kesken. Syyskaudella ohjelmistoon kuului yhteistreenejä sekä loppuvuoden kohokohta WeimariMestis Pihtiputaalla. Yhteyttä ja kuulumisia pidettiin yllä WeimariWiestin sekä kerhon facebook -sivuston avulla. Marraskuussa hallituksesta eronnut jäsensihteeri aiheutti lisätöitä jäljelle jääneille mutta tästäkin huolimatta viimeiset loppuvuoden viikot sujui hyvällä yhteistyöllä ongelmitta.

***Muutokset jäsenmäärässä***

Vuonna 2022 saatiin useita uusia jäseniä, mutta paljon vanhoja pitkään kerhossa olleita tippui pois.

Jäsenmäärä oli vuoden lopussa 90.

***Hallituksen kokoonpano***

vuoden 2022 alussa Puheenjohtajaksi astui Hanna Tynkkynen, varapuheenjohtaja Sini Vedenoja, sihteeri Sari Koistinen, marraskuuhun asti jäsensihteeri ja rahastonhoitaja Tanja Kasila. Uusina vuodelle 2022 tulivat jäsen Salla Mattila ja jäsen Satu Määttänen. varajäsenenä jatkoi Markus Pokkinen. Varalla hallituksen ulkopuolella Satu Nelimarkka.

Marraskuussa eroilmoituksen tehneen Tanja Kasilan tilalle hallituksen ulkopuolelta tuli apuun weimarinseisojakerho ry.n jäsen Hanna Juutinen, joka otti hoitaakseen kerhon jäsensihteerin ja rahastonhoitajan tehtävät.

***kokousten määrä***

Yhdistys kokoontui vuonna 2022 Microsoft Teams.issä 8 kertaa. Sääntömääräiset vuosikokoukset pidettiin keväällä 15.3 ja syyskokous 26.11. Lisäksi hallitus piti aktiivisesti yhteyttä omassa WhatsApp -ryhmässään.

***Tiedotustoiminta***

Kerhon nettisivut käyttää Yhdistysavain -palvelua, joka on havaittu hyvin toimivaksi työkaluksi. Tavoitteena on edelleenkin helppo jäsenrekisterin ylläpito sekä selkeä kommunikointi jäsenten kanssa.

Facebookin kerhon sivustoa käytettiin tiiviisti tapahtumien, koulutusten sekä yhteistreenien ilmoituksiin.

WeimariWiestillä tavoiteltiin jäseniä 4 kertaa vuoden aikana ja vuoden aikana saatiin tekstiä joka kerta myös Saksanseisoja -lehteen.

***Yhdistyksen toimintakertomus, Perustoiminta***

Kerho käyttää toiminnassaan Yhdistysavainta. Toiminnan perustietojen päivitykset yhdistyksen tietoihin teki marraskuuhun asti Tanja Kasila, joka hoiti eropäiväänsä asti myös kerhon pankkitilejä. Pankkitilin käyttöoikeuksien siirron Tanja Kasilan erottua tehtävistään, hoitivat puheenjohtaja Hanna Tynkkynen sekä varapuheenjohtaja Sini Vedenoja uudelle rahastonhoitaja Hanna Juutiselle. Yhdistysavaimen perustietojen päivitykset hoiti marras-joulukuusta lähtien Sini Vedenoja. Hallituksen muuttuneen jäsenistön tiedot tullaan päivittämään PRH.lle kevätkokouksen jälkeen, jolloin samalla kerhon muitakin sääntömuutoksia päivitetään.

***Tapahtumat, koulutukset ja Weimarimestis2022***

Kyyhkykoulutus viikonloppu järjestettiin Paula Torron (Tmi Erä-Ässä) opastuksella Karstulassa. Lauantaina sekä sunnuntaina osallistujia oli 8 koirakkoa. Molemmat huhtikuun alun päivät oli tykättyjä ja antoivat mukavia pohjia tulevaan.

Kanalintu -treenejä jäsenistö harjoitteli itsenäisesti useaan kertaan erinäisillä ryhmillä. Ohjattuja treenejä pidettiin muun muassa Konnevedellä (tmi RiistaPasi).

Syysjahti Iitissä oli sovittuna Janne Tolppalan kanssa mutta valitettavasti vähäisen osallistujamäärän takia tapahtuma peruutettiin.

Weimareiden kesäpäiviä ei pidetty järjestäjien (WSK hallitus) työkiireiden ja päällekkäisyyksien takia.

Weimarimestis järjestettiin Pihtiputaan Elämäjärvellä Weimarinseisojakerho ry.n ja Pihtiputaan Kennelkerhon ry:n yhteistyöllä. Tuomareina toimivat Pauli Ålander ja Tomi Kippo. Weimarinseisojia oli kokeessa 12 kappaletta, joista 11 lyhyt- ja 1 pitkäkarvainen weimarinseisoja. Voiton vei Iina Mannisen omistama LK weimarinseisoja Qasida’s AG Kiss. Kokeessa palkinnoille ylsi 6 koiraa (5 Lyhytkarvaista ja 1 Pitkäkarvainen). Kaikki osallistujat olivat kerhonjäseniä.

Pikkujoulujahti järjestettiin syyskokouksen yhteydessä Hollolan Manskivessä. Osallistujia oli vähän mutta molemmille päiville koirakoille hyviä tilanteita ja yhdessä treenaamista.

Varainkeruu eli Match show pidettiin Lapualla rauniokoiraradalla (Karhumäki) erikoisnäyttelyä edeltävänä päivänä. Osallistujia oli mukavasti ja tapahtuma vietiin kunnialla läpi.